Ginger Rogers

Ginger Rogers, vlastným menom Virginia Katherine McMathová (neprechýlene Virginia Katherine McMath; * 16. júl 1911, Independence, Missouri, USA –  † 25. apríl 1995, Rancho Mirage, Kalifornia) bola americká tanečníčka, herečka a speváčka. 

Počas svojej dlhej kariéry vystupovala v 73 filmoch z ktorých dodnes najznámejšie sú romantické muzikálové a tanečné filmy v ktorých hrala a tancovala so svojim najznámejším filmovým partnerom Fredom Astairom. Za film Kitty Foyle získala v roku 1940 cenu americkej Akadémie filmových umení a vied Oscar.

Svoju filmovú dráhu začala v roku 1929 nevýznamnými úlohami v krátkych filmoch. Keď sa Astairova sestra a zároveň tanečná partnerka Adele vydala, uspela v konkurze na jeho novú tanečnú partnerku. Do roku 1939 natočili spolu sériu ôsmich ľahkých tanečných a muzikálových komédii, ktoré oboch celosvetovo preslávili. Posledným spoločným filmom bol Život v tanci z roku 1939, potom sa Ginger Rogers vydala na sólovú hereckú a dráhu.

 Zaujímavosť 
 Pražský Tancujúci dom na rohu Rašínovho nábrežia a Jiráskovho námestia v pražskej časti Nové Město bol inšpirovaný  práve slávnou tanečnou dvojicou Ginger a Fred (Ginger Rogers a Fred Astaire). Rozviata tanečná sukňa Ginger Rogers dnes pomyselne vlaje smerom do Jiráskovho námestia.

 Iné projekty 

 Externé odkazy 


 Backwards in High Heels: The Ginger Musical 
 Ginger Rogers biography from Reel Classics
 John Mueller's 1991 New York Times review of Ginger: My Story

 Zdroj 

Kategória:Filmové herečky USA
Kategória:Držitelia Oscara za najlepší ženský herecký výkon v hlavnej úlohe
Kategória:Tanečníci USA
Kategória:Speváčky USA
Kategória:Hollywoodsky chodník slávy
Kategória:Osobnosti z Missouri